title: Решение (ОВППС) 2015/740 на Съвета от 7 май 2015 година относно ограничителни мерки с оглед на положението в Южен Судан и за отмяна на Решение 2014/449/ОВППС

text:
               8.5.2015

               BG

               Официален вестник на Европейския съюз

               L 117/52

         РЕШЕНИЕ (ОВППС) 2015/740 НА СЪВЕТА
   от 7 май 2015 година
   относно ограничителни мерки с оглед на положението в Южен Судан и за отмяна на Решение 2014/449/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 10 юли 2014 г. Съветът прие Решение 2014/449/ОВППС (1) предвид продължаващите сериозни опасения относно положението в Южен Судан.

               (2)

               На 3 март 2015 г. Съветът за сигурност на ООН прие Резолюция 2206 (2015), в която изрази сериозната си загриженост и тревога във връзка с конфликта между правителството на Република Южен Судан и опозиционните сили от декември 2013 г. насам, своята загриженост по повод на произтичащото от това голямо човешко страдание и своето категорично осъждане на минали и текущи нарушения и злоупотреби с правата на човека и нарушения на международното хуманитарно право, както и във връзка с широкомащабното разселване на хора и задълбочаването на хуманитарната криза. Съветът за сигурност подчерта отговорността на всички страни в конфликта за страданието на народа на Южен Судан. Той също така посочи, че положението в Южен Судан представлява заплаха за международния мир и сигурността в региона.

               (3)

               В точки 9 и 12 от Резолюция 2206 (2015) на Съвета за сигурност на ООН се предвиждат ограничителни мерки под формата на ограничения на пътуванията и замразяване на активи, които могат да се прилагат по отношение на лицата и образуванията, посочени от Комитета на Съвета за сигурност, създаден съгласно точка 16 от Резолюция 2206 (2015) на Съвета за сигурност на ООН („Комитетът“). В точки 6, 7 и 8 от Резолюция 2206 (2015) на Съвета за сигурност на ООН се предвиждат и критерии за включване в списъка на лица и образувания, които подлежат на ограничителните мерки, определени в точки 9 и 12 от тази резолюция.

               (4)

               От съображения за яснота ограничителните мерки, наложени с Решение 2014/449/ОВППС, и ограничителните мерки, предвидени в Резолюция 2206 (2015) на Съвета за сигурност на ООН, следва да бъдат обединени в единен правен инструмент.

               (5)

               В съответствие с това Решение 2014/449/ОВППС следва да бъде отменено.

               (6)

               От страна на Съюза са необходими по-нататъшни действия за изпълнението на някои мерки,

         ПРИЕ НАСТОЯЩОТО РЕШЕНИЕ
   Член 1
   1.   Забраняват се продажбата, доставката, трансферът или износът на всички видове оръжия и свързани с тях материали, включително оръжия и боеприпаси, военни превозни средства и оборудване, паравоенно оборудване и резервни части за горните за Южен Судан от граждани на държавите членки или от териториите на държавите членки, или с използването на плавателни съдове или самолети под тяхно знаме, независимо дали произходът им е от териториите на държавите членки или не.
   2.   Забранява се също така:

               а)

               предоставянето, пряко или непряко, на техническа помощ, брокерски услуги или други услуги, свързани с изделията, посочени в параграф 1, или с доставката, производството, поддръжката и употребата на такива изделия на физически или юридически лица, образувания или органи в Южен Судан или за употреба в Южен Судан;

               б)

               предоставянето, пряко или непряко, на финансиране или финансова помощ, свързани с изделията, посочени в параграф 1, включително и по-специално предоставянето на безвъзмездни средства, заеми и застраховане на експортни кредити, както и застраховане и презастраховане за всякакъв вид продажба, доставка, трансфер или износ на такива изделия или за предоставянето на свързани с тях техническа помощ, брокерски услуги или други услуги, на физически или юридически лица, образувания или органи в Южен Судан или за употреба в Южен Судан;

               в)

               съзнателното и умишлено участие в дейности, чиято цел или резултат е заобикаляне на мерките, посочени в буква а) или буква б).

         Член 2
   1.   Член 1 не се прилага за:

               а)

               продажбата, доставката, трансфера или износа на несмъртоносно военно оборудване, предназначено единствено за хуманитарни цели, за мониторинг на спазването на правата на човека, за защитни цели или за програми за институционално изграждане на ООН, Африканския съюз (АС), ЕС или Междуправителствения орган за развитие, а също така и за материалите, предназначени за операции на ООН, АС и ЕС за управление на кризи;

               б)

               продажбата, доставката, трансфера или износа на небойни превозни средства, произведени или оборудвани с материали за осигуряване на балистична защита, предназначени единствено за осигуряване на защита в Южен Судан на персонал на ЕС или неговите държави членки, или на персонал на ООН, АС или Междуправителствения орган за развитие;

               в)

               предоставянето на техническа помощ, брокерски услуги и други услуги, свързани с оборудването или програмите и операциите, посочени в буква а);

               г)

               предоставянето на финансиране и финансова помощ за оборудването или програмите и операциите, посочени в буква а);

               д)

               продажбата, доставката, трансфера или износа на оборудване за разминиране и на материали, които се използват при операции за разминиране;

               е)

               продажбата, доставката, трансфера или износа на несмъртоносно военно оборудване, предназначено единствено за подпомагане на процеса на реформа в областта на сигурността в Южен Судан, както и предоставянето на финансиране, финансова помощ или техническа помощ, свързани с такова оборудване;

         при условие че доставките са предварително одобрени от компетентния орган на съответната държава членка.
   2.   Член 1 не се прилага и за защитните облекла, включително бронираните жилетки и военните каски, временно изнасяни за Южен Судан от персонала на ЕС или неговите държави членки, персонала на ООН или на Междуправителствения орган за развитие, представителите на медиите и работещите в хуманитарната област и областта на развитието, както и свързания с тях персонал, само за тяхна лична употреба.
   3.   Държавите членки преценяват доставките по настоящия член за всеки отделен случай, като се съобразяват изцяло с критериите, заложени в Обща позиция 2008/944/ОВППС на Съвета (2). Държавите членки изискват адекватни защитни мерки срещу злоупотреба с разрешения, давани по настоящия член, и, ако е необходимо, приемат разпоредби за репатриране на оборудването.
   Член 3
   1.   Държавите членки предприемат необходимите мерки за предотвратяване на влизането или транзитното преминаване през техните територии на лица:

               а)

               посочени от Съвета за сигурност или от Комитета в съответствие с точки 6, 7, 8 и 9 от Резолюция 2206 (2015) на Съвета за сигурност на ООН, които са изброени в списъка в приложение I към настоящото решение;

               б)

               които не са обхванати от буква а) и които възпрепятстват политическия процес в Южен Судан, включително посредством актове на насилие или нарушаване на споразумения за примирие, както и лица, отговорни за сериозни нарушения на правата на човека в Южен Судан, и свързани с тях лица, изброени в списъка в приложение II.

         2.   Параграф 1 не задължава никоя държава членка да откаже на собствените си граждани да влязат на нейна територия.
   Член 4
   1.   Настоящият член се прилага спрямо лицата, посочени в приложение I.
   2.   Член 3, параграф 1 не се прилага, когато:

               а)

               пътуването е оправдано по хуманитарни причини, включително религиозни задължения, както е определено от Комитета за всеки отделен случай;

               б)

               е необходимо влизане или транзитно преминаване за провеждане на съдебен процес;

               в)

               пътуването би допринесло за мира и националното помирение в Южен Судан и за стабилността в региона, съгласно определеното от Комитета за всеки отделен случай.

         Член 5
   1.   Настоящият член се прилага спрямо лицата, посочени в приложение II:
   2.   Член 3, параграф 1 не засяга случаите, в които държава членка е обвързана от задължение съгласно международното право, а именно:

               а)

               като държава, в която е седалището на международна междуправителствена организация;

               б)

               като държава — домакин на международна конференция, която е свикана от или е под егидата на ООН;

               в)

               по силата на многостранно споразумение, предоставящо привилегии и имунитети; или

               г)

               по силата на Договора за помирение от 1929 г. (Латерански договор), сключен от Светия престол (Ватикана) и Италия.

         3.   Параграф 2 се счита за приложим и в случаите, когато държава членка е домакин на Организацията за сигурност и сътрудничество в Европа (ОССЕ).
   4.   Съветът се информира надлежно винаги когато държава членка предостави освобождаване съгласно параграф 2 или параграф 3.
   5.   Държавите членки могат да предоставят освобождаване от мерките, наложени с член 3, параграф 1, когато пътуването се налага на основание спешни хуманитарни нужди или на основание участие в междуправителствени срещи и срещи, проведени с подкрепата на ЕС или чийто домакин е ЕС, или държава членка, поела председателството на ОССЕ, на които се води политически диалог, който пряко насърчава постигането на целите на политиката на ограничителни мерки, включително демокрацията, правата на човека и принципите на правовата държава в Южен Судан.
   6.   Държава членка, която желае да предостави освобождаванията, посочени в параграф 5, уведомява писмено Съвета. Освобождаването се смята за предоставено, освен ако един или повече членове на Съвета не се противопоставят писмено в рамките на два работни дни от получаването на уведомлението за предложеното освобождаване. Ако един или повече членове на Съвета се противопоставят, Съветът, като действа с квалифицирано мнозинство, може да реши да предостави предложеното освобождаване.
   7.   Когато съгласно параграфи 2, 3, 5и 6 държава членка разреши влизане или транзитно преминаване през своята територия на лица от списъка в приложение II, разрешението се смята за строго ограничено до целта, за която е дадено, и до лицата, за които пряко се отнася.
   Член 6
   1.   Замразяват се всички финансови средства и икономически ресурси, които пряко или непряко принадлежат на или са собственост на, или са във владение на, или се контролират от:

               а)

               лица и образувания, посочени от Съвета за сигурност или от Комитета в съответствие с точки 6, 7, 8 и 12 от Резолюция 2206 (2015) на Съвета за сигурност на ООН, които са изброени в списъка в приложение I към настоящото решение;

               б)

               лица, които възпрепятстват политическия процес в Южен Судан, включително посредством актове на насилие или нарушаване на споразумения за примирие, както и от лица, отговорни за сериозни нарушения на правата на човека в Южен Судан, и от свързани с тях физически и юридически лица, образувания или органи, изброени в списъка в приложение II.

         2.   Никакви финансови средства или икономически ресурси не се предоставят пряко или непряко на или в полза на физическите или юридическите лица, образуванията или органите, посочени в приложение I или II.
   Член 7
   1.   Настоящият член се прилага спрямо лицата и образуванията, посочени в приложение I:
   2.   Компетентният орган на държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при такива условия, каквито сметне за необходимо, след като установи, че съответните финансови средства или икономически ресурси са:

               а)

               необходими за покриване на основни разходи, включително заплащане на храна, наем или ипотека, лекарствени средства и медицинско обслужване, данъци, застрахователни премии и такси за комунални услуги;

               б)

               изключително за заплащане на разумни по размер хонорари за професионални услуги и за възстановяването на направени разходи, свързани с предоставени правни услуги;

               в)

               за хонорари или такси за услуги за обичайно държане или поддържане на замразени финансови средства и икономически ресурси.

         Съответната държава членка уведомява предварително Комитета за намерението си да разреши по целесъобразност освобождаването на определени замразени финансови средства или икономически ресурси. Разрешението може да бъде предоставено, при условие че Комитетът не е взел отрицателно решение в рамките на пет работни дни след уведомлението.
   3.   Компетентният орган на държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при такива условия, каквито сметне за необходимо, след като установи, че съответните финансови средства или икономически ресурси са необходими за плащането на извънредни разходи, при условие че Комитетът е бил уведомен от съответната държава членка за това и е дал одобрението си.
   4.   Чрез дерогация от член 6, параграф 1 компетентните органи на държава членка могат също да разрешат освобождаването на определени замразени финансови средства или икономически ресурси, при условие че съответната държава членка е установила, че финансовите средства или икономическите ресурси са предмет на обезпечение, наложено в рамките на съдебно, административно или арбитражно производство или решение, постановено в рамките на такова производство, и че финансовите средства или икономическите ресурси ще бъдат използвани изключително за удовлетворяване на обезпечените претенции или за изпълнение на решението, при условие че обезпечението е дадено или решението е постановено преди датата на приемане на Резолюция 2206 (2015) на Съвета за сигурност на ООН, а именно 3 март 2015 г., и не е в полза на физическо или юридическо лице, образувание или орган, посочени в приложение I или II, след уведомяване на Комитета от съответната държава членка.
   5.   Член 6, параграф 1 не се прилага за добавянето към замразени сметки на:

               а)

               лихви или други приходи по тези сметки; или

               б)

               плащания, дължими по договори, споразумения или задължения, които са сключени или са възникнали преди датата, на която тези сметки са станали обект на мерките, предвидени в член 6,

         при условие че за тези лихви, други приходи и плащания продължават да се прилагат мерките, предвидени в член 6, параграф 1.
   6.   Член 6 не възпрепятства включени в списъка физически или юридически лица, образувания или органи да извършват дължими плащания по договори, сключени преди датата на включване на тези физически или юридически лица, образувания или органи в приложение I, при условие че съответната държава членка е установила, че плащането не се получава пряко или непряко от физически или юридически лица, образувания или органи, посочени в приложение I или II, и след като съответната държава членка е уведомила Комитета за намерението за извършване или получаване на подобни плащания или, в зависимост от случая, за намерението да разреши освобождаването на финансови средства, други финансови активи или икономически ресурси за тази цел, 10 работни дни, преди да предостави подобно разрешение.
   Член 8
   1.   Настоящият член се прилага спрямо лицата и образуванията, посочени в приложение II:
   2.   Компетентният орган на държава членка може да разреши освобождаването на определени замразени финансови средства или икономически ресурси или предоставянето на определени финансови средства или икономически ресурси при такива условия, каквито сметне за необходимо, след като установи, че съответните финансови средства или икономически ресурси са:

               а)

               необходими за задоволяването на основни нужди на лица, включени в приложение II, и на членове на семейството на тяхна издръжка, включително заплащане на храна, наем или ипотека, лекарствени средства и медицинско обслужване, данъци, застрахователни премии и такси за комунални услуги;

               б)

               предназначени изключително за заплащането на разумни по размер хонорари за професионални услуги и за възстановяването на направени разходи, свързани с предоставени правни услуги;

               в)

               предназначени изключително за заплащането на хонорари или такси за услуги за обичайното държане или поддържане на замразени финансови средства или икономически ресурси; или

               г)

               необходими за плащането на извънредни разходи, при условие поне две седмици преди предоставянето на разрешение компетентният орган да е уведомил компетентните органи на останалите държави членки и Комисията за основанията, на които според него следва да се предостави конкретното разрешение.

         Съответната държава членка информира останалите държави членки и Комисията за всяко разрешение, предоставено съгласно настоящия параграф.
   3.   Чрез дерогация от член 6, параграф 1 компетентните органи на държава членка могат да разрешат освобождаването на определени замразени финансови средства или икономически ресурси, ако са спазени следните условия:

               а)

               финансовите средства или икономическите ресурси са предмет на арбитражно решение, постановено преди датата на включване в приложение II на физическото или юридическото лице, образуванието или органа по член 6, параграф 1, или са предмет на съдебно или административно решение, постановено в Съюза, или на съдебно решение, изпълнимо в съответната държава членка преди или след въпросната дата;

               б)

               финансовите средства или икономическите ресурси ще бъдат използвани изключително за удовлетворяване на претенции, обезпечени или признати за основателни с такова решение, в границите, установени от приложимите закони и разпоредби, уреждащи правата на лицата с такива правни претенции;

               в)

               решението не е в полза на физическо или юридическо лице, образувание или орган, изброени в приложение I или II; и

               г)

               признаването на решението не противоречи на обществения ред в съответната държава членка.

         Съответната държава членка информира останалите държави членки и Комисията за всички разрешения, предоставени съгласно настоящия параграф.
   4.   Член 6, параграф 1 не възпрепятства включени в списъка физически или юридически лица, образувания или органи да извършват дължими плащания по договори, сключени преди датата на включване на тези физически или юридически лица, образувания или органи в приложение II, при условие че съответната държава членка е установила, че плащането не се получава пряко или непряко от физически или юридически лица, образувания или органи, посочени в приложение I или II.
   5.   Член 6, параграф 2 не се прилага за добавянето към замразени сметки на:

               а)

               лихви или други приходи по тези сметки;

               б)

               плащания, дължими по договори, споразумения или задължения, които са сключени или са възникнали преди датата, на която тези сметки са станали обект на мерките, предвидени в член 6; или

               в)

               плащания, дължими по силата на съдебни, административни или арбитражни решения, постановени в Съюза или изпълними в съответната държава членка,

         при условие че за тези лихви, други приходи и плащания продължават да се прилагат мерките, предвидени в член 6, параграф 1.
   Член 9
   1.   Когато Съветът за сигурност или Комитетът включва в списъка лице или образувание, Съветът включва това лице или образувание в приложение I.
   2.   Съветът, като действа по предложение на държава членка или на върховния представител на Съюза по въпросите на външните работи и политиката на сигурност, взема решения относно изготвянето и изменението на списъка в приложение II.
   3.   Съветът съобщава на засегнатите физически или юридически лица, образувания или органи решенията си по параграфи 1 и 2, включително основанията за включване в списъка, пряко — ако адресът е известен, или чрез публикуване на известие, като на съответното физическо или юридическо лице, образувание или орган се дава възможност да представи възражения.
   4.   Ако бъдат представени възражения или съществени нови доказателства, Съветът прави преглед на решенията си и информира съответното физическо или юридическо лице, образувание или орган за това.
   Член 10
   1.   В приложения I и II се съдържат основанията за включване в списъка на лицата и образуванията, посочени в член 3, параграф 1 и член 6, параграф 1, предоставени от Съвета за сигурност или от Комитета по отношение на приложение I и от Съвета по отношение на приложение II.
   2.   В приложения I и II се съдържа също така необходимата за идентифициране на съответните лица и образувания информация,ако е налична, която е предоставена от Съвета за сигурност или от Комитета по отношение на приложение I и от Съвета по отношение на приложение II. По отношение на лицата информацията може да включва имената, включително псевдонимите, датата и мястото на раждане, гражданството, номера на паспорта и на личната карта, пола, адреса, ако е известен, и длъжността или професията. По отношение на юридическите лица, образуванията или органите тази информация може да включва наименованието, мястото и датата на регистрация, регистрационния номер и мястото на дейност. В приложения I и II се съдържа и датата на посочване.
   Член 11
   За постигане на максимални резултати с мерките, изложени в настоящото решение, Съюзът насърчава трети държави да приемат ограничителни мерки, подобни на предвидените в настоящото решение.
   Член 12
   1.   Настоящото решение подлежи на редовен преглед. То се подновява, а при необходимост се изменя, ако Съветът прецени, че целите му не са постигнати, и с оглед на съответните решения на Съвета за сигурност.
   2.   Мерките по член 3, параграф 1, буква б) и член 6, параграф 1, буква б) се преразглеждат редовно и най-малко веднъж на 12 месеца. Те престават да се прилагат спрямо съответните лица и образувания, ако Съветът реши в съответствие с процедурата, посочена в член 9, че условията за прилагането им вече не са налице.
   Член 13
   Решение 2014/449/ОВППС се отменя.
   Член 14
   Настоящото решение влиза в сила в деня след деня на публикуването му в Официален вестник на Европейския съюз.

      Съставено в Брюксел на 7 май 2015 година.

            За Съвета

            Председател

         E. RINKĒVIČS

      (1)  Решение 2014/449/ОВППС на Съвета от 10 юли 2014 г. относно ограничителни мерки с оглед на положението в Южен Судан (ОВ L 203, 11.7.2014 г., стр. 100).

      (2)  Обща позиция 2008/944/ОВППС на Съвета от 8 декември 2008 г., определяща общи правила за режим на контрол върху износа на военни технологии и оборудване (ОВ L 335, 13.12.2008 г., стр. 99).

      ПРИЛОЖЕНИЕ I

         Списък на лицата и образуванията, посочени в член 3, параграф 1, буква а) и член 6, параграф 1, буква а)

      ПРИЛОЖЕНИЕ II

         Списък на лицата и образуванията, посочени в член 3, параграф 1, буква б) и член 6, параграф 1, буква б)

                  Име

                  Идентифицираща информация

                  Основания

                  Дата на включване в списъка

                  1.

                  Santino DENG
                  (известен още като: Santino Deng Wol)

                  Командващ Трета пехотна дивизия на Суданската народоосвободителна армия (SPLA)

                  Santino Deng е командващ Трета пехотна дивизия на SPLA, която участва в повторното превземане на Бентиу през май 2014 г. Във връзка с посоченото по-горе Santino Deng е отговорен за нарушения на споразумението от 23 януари за прекратяване на враждебните действия.

                  11.7.2014 г.

                  2.

                  Peter GADET
                  (известен още като: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Ръководител на антиправителствените милиции в Нуер; Място на раждане: Mayom County Unity State

                  Peter Gadet е ръководител на антиправителствените милиции в Нуер, осъществили нападението срещу Бентиу на 15—17 април 2014 г. в нарушение на споразумението от 23 януари за прекратяване на враждебните действия. В резултат на нападението са убити повече от 200 цивилни лица. Във връзка с посоченото по-горе Peter Gadet е отговорен за подклаждане на цикъла на насилие, като по този начин е възпрепятствал политическия процес в Южен Судан, както и за тежки нарушения на правата на човека.

                  11.7.2014 г.


title: Решение на Съвета от 22 декември 1986 година относно стандартизацията в сферата на информационните технологии и телекомуникациите

text:
Важна правна забележка

|

31987D0095

Официален вестник n° L 036 , 07/02/1987 стр. 0031 - 0037 специално финландско издание: глава 13 том 16 стр. 0105  специално шведско издание: глава 13 том 16 стр. 0105  специално чешко издание глава 13 том 008 стр. 236  - 242 специално испанско издание глава 13 том 008 стр. 236  - 242 специално унгарско издание глава 13 том 008 стр. 236  - 242 специално литвийско издание глава 13 том 008 стр. 236  - 242 LV.ES глава 13 том 008 стр. 236  - 242 MT.ES глава 13 том 008 стр. 236  - 242 PL.ES глава 13 том 008 стр. 236  - 242 SK.ES глава 13 том 008 стр. 236  - 242 специално словенско издание глава 13 том 008 стр. 236  - 242

		19861222Решение на Съветаот 22 декември 1986 годинаотносно стандартизацията в сферата на информационните технологии и телекомуникациите(87/95/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 235 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че стандартите, приложими в сферата на информационните технологии, и дейностите, свързани с тяхното изготвяне, трябва по-специално да отчитат:- сложността на техническите спецификации и необходимата точност за осигуряването на обмена на информация и данни и съвместимото функциониране на системите,- необходимостта от осигуряване на бързо публикуване на стандартите, за да се избегне прекомерните забавяния да доведат до преждевременно морално остаряване на текстовете поради скоростта на технологичното развитие,- необходимостта от насърчаване прилагането на международните стандарти в сферата на обмена на информация и данни на основа, която би осигурила тяхната надеждност от гледна точка на практическото им прилагане,- икономическото значение на ролята на стандартизацията в нейния принос към създаването на общностен пазар в тази сфера;като има предвид, че Директива 83/189/ЕИО [3] позволява на Комисията, на държавите-членки и на стандартизационните институции да бъдат информирани за намеренията на стандартизационните институции да разработват стандарт или да го изменят и като има предвид, че по смисъла на тази директива Комисията може да установи общовалидни базисни условия за дейността по стандартизацията, които да бъдат възприети съвместно и възможно най-рано;като има предвид, че горепосочената директива не съдържа всички разпоредби, необходими за осъществяването на политика на Общността по стандартизацията в сферата на информационните технологии и телекомуникациите;като има предвид, че нарастващото значение на техническите допирни точки между различните области на стандартизацията, по-специално в сферата на информационните технологии и телекомуникациите, оправдава задълбочаването на сътрудничеството между стандартизационните институции, които трябва да си взаимодействат, за да могат да решават тези въпроси от общ интерес;като има предвид, че неотдавна Комисията сключи споразумения в рамките на общата декларация за намерения, подписана с Европейската конференция на администрациите на пощите и далекосъобщенията (CEPT), в контекста на общите насоки, одобрени със съвместната организация за стандартизация Европейски комитет за стандартизация/ Европейски комитет по стандартизация в електротехниката (CEN/CENELEC);като има предвид, че Директива 86/361/ЕИО [4] определя програми за работа по общи технически спецификации за тази сфера (съответстващи на Европейските телекомуникационни стандарти (NET)) от Европейската конференция на администрациите на пощите и далекосъобщенията в консултации, по целесъобразност, с Европейския комитет за стандартизация и Европейския комитет за стандартизация в електротехниката;като има предвид, че сферата на обществените поръчки има удобната възможност за насърчаване на по-широкото възприемане на стандарти за обмен на информация и данни за взаимовръзката между отворените системи чрез позоваване на същите при закупуването;като има предвид, че е необходимо да се учреди комитет, натоварен да подпомага Комисията в изпълнението и управлението на предвидените в решението цели и дейности,РЕШИ:Член 1По смисъла на настоящото решение:1. "техническа спецификация" е спецификацията, съдържаща се в документ, който определя зададените характеристики за даден продукт, такива като нивата на качество, експлоатационните характеристики, безопасността или размерите, включително приложимите за продукта изисквания по отношение на терминологията, символите, изпитванията и изпитвателните методи, опаковането, маркирането и етикетирането;2. "обща техническа спецификация" е техническата спецификация, съставена с оглед осигуряване на нейното хармоничното прилагане във всички държави-членки на Общността;3. "стандарт" е техническа спецификация, одобрена от утвърден за стандартизация орган, за многократно или продължително прилагане, спазването на което не е задължително;4. "международен стандарт" е стандартът, приет от утвърден за стандартизация международен орган;5. "проект за международен стандарт (ПМС)" е проектът за стандарт, приет от утвърден за стандартизация международен орган;6. "международна техническа спецификация за телекомуникациите" е техническата спецификация, отразяваща всички или някои от характеристиките на продукт, препоръчани от такива организации като Международния комитет по телеграфия и телефония (МКТТ) или CEPT;7. "европейски стандарт" е стандартът, който е бил одобрен в съответствие с правилата за дейността на стандартизационните органи, с които Общността има сключени споразумения;8. "европейски предварителен стандарт" е стандартът, приет под обозначението ЕПС в съответствие с правилата за дейността на стандартизационните органи, с които Общността има сключени споразумения;9. "функционален стандарт" е стандартът, изготвен с оглед на генерирането на сложна функция, необходима за осигуряването на интероперативността на системите, обикновено получен посредством взаимното свързване между няколко съществуващи базови стандарти и приет в съответствие с правилата за дейността на стандартизационните органи;10. "функционална спецификация": спецификация, която препоръчва, в сферата на телекомуникациите, приложението на един или повече стандарти за обмен на информация и данни за взаимовръзката между отворените системи в подкрепа на конкретно изискване за комуникация между системите на информационните технологии (стандарти, препоръчвани от организации, такива като Международния комитет по телеграфия и телефония (МКТТ) или CEPT);11. "технически регламент" са техническите спецификации, включително административните разпоредби, които се прилагат за тях, които има задължителен характер, de jure или de facto, по отношение на продажбите или употребата в държава-членка или в по-голямата част от тази държава, с изключение на разпоредбите, постановени от местните органи;12. "сертифициране за съответствие" е дейността, която има за цел да удостоверява, посредством удостоверение за съответствие или знаци за съответствие, че даден продукт или услуга отговаря на определените стандарти или други технически изисквания;13. "информационни технологии" са системите, оборудването, компонентите и софтуера, необходими за издирването, обработката и съхраняването на информацията във всичките центрове на човешката дейност (дом, офис, завод и т.н.), прилагането на която обикновено налага необходимост от използване на електронни или подобни технологии;14. "обществени поръчки" са поръчките:- определени в член 1 от Директива 77/62/ЕИО [5];- договорирани във връзка с доставката на оборудване, отнасящо се до информационните технологии и телекомуникациите, независимо от сектора на дейност на договарящия орган;15. "телекомуникационни органи" са утвърдени органи или частни предприятия в Общността, които предоставят услуги в сектора на обществените телекомуникации.Член 2С цел насърчаване на стандартизацията в Европа и изготвянето и прилагането на стандарти в сферата на информационните технологии и функционални спецификации в сферата на телекомуникациите, при спазване на разпоредбите на член 3, параграф 2 и член 4, на равнище на Общността се прилагат следните мерки:а) редовно определяне, най-малко веднъж годишно, на базата на международните стандарти, на проекти за международни стандарти или еквивалентни документи, на приоритетните изисквания за стандартизация с оглед на изготвянето на световни програми и въвеждането на такива европейски стандарти и функционални спецификации, каквито могат да бъдат счетени за необходими за целите на осигуряването на обмена на информация и данни и интероперативността на системите;б) на базата на дейностите по стандартизацияна международно ниво:- Европейските стандартизационни институции и специализирани технически органи в сектора на информационните технологии и телекомуникациите трябва да бъдат приканени да създадат европейски стандарти, европейски предварителни стандарти или функционални спецификации в сферата на телекомуникациите, като при необходимост прибегнат до изработването на функционални стандарти за осигуряване на точността, изисквана от потребителите във връзка с обмена на информация и данни и интероперативността на системите. Тези инстанции основават дейността си на международни стандарти, на проекти за международни стандарти или на международни технически спецификации в сектора на телекомуникациите. Когато международен стандарт, проект за международен стандарт или международна техническа спецификация в сферата на телекомуникациите съдържат ясни разпоредби, които позволяват тяхното хармонично прилагане, тези разпоредби ще се приемат без промяна под формата на европейски стандарт, европейски предварителен стандарт или функционална спецификация в сферата на телекомуникациите. Единствено когато международния стандарт, проект за международен стандарт или международна техническа спецификация в сферата на телекомуникациите не съдържат ясни разпоредби, европейският стандарт, европейският предварителен стандарт или функционалната спецификация в сферата на телекомуникациите ще бъдат формулирани така, че да изяснят или при необходимост да допълнят, международния стандарт, проекта за международния стандарт или международната техническа спецификация в сферата на телекомуникациите, като се избягват възможните отклонения от тях,- същите органи се приканват да разработят технически спецификации, които могат да съставят основата на европейските стандарти или европейските предварителни стандарти, при отсъствие на съгласувани международни стандарти за обмен на информация и данни и интероперативност на системите или да допринесат за изработването на такива стандарти;в) мерки за улесняване прилагането на стандартите и функционалните спецификации, по-специално посредством координиране на дейностите на държавите-членки по отношение на:- проверката на съответствието на продуктите и на услугите със стандартите и функционалните спецификации на базата на регламентираните изисквания за изпитванията,- удостоверяването на съответствието със стандартите и с функционалните спецификации в съответствие с надлежно хармонизирани процедури.г) мерки за насърчаване прилагането на стандартите и на функционалните спецификации, отнасящи се до информационните технологии и телекомуникациите в сектора на обществените поръчки и техническите регламенти.Член 31. Конкретните цели на предложените мерки са описани в приложението към настоящото решение.2. Настоящото решение се отнася до:- стандартите в сферата на информационните технологии така, както са определени в член 5,- функционалните спецификации за конкретно предлаганите услуги в рамките на обществените телекомуникационни мрежи за обмен на информация и данни между системите на информационните технологии.3. Настоящото решение не се отнася до:- общите технически спецификации за терминално оборудване, свързано с обществените телекомуникационни мрежи, които са обхванати от Директива 86/361/ЕИО,- спецификациите за оборудването, съставляващо каквато и да било част от самите телекомуникационни мрежи.Член 4За определянето на изисквания по отношение на стандартизирането и при изготвянето на работна програма по стандартизация и подготовката на функционални спецификации, Комисията се позовава по-специално на информацията, която ѝ е била предадена по смисъла на Директива 83/189/ЕИО.Комисията, след консултации с предвидения в член 7 Комитет, възлага техническите дейности на компетентни европейски стандартизационни организации или специализирани технически органи (CEN, Cenelec и CEPT), като поиска от тях, при необходимост, да изготвят съответни европейски стандарти или функционални спецификации. Мандатите, които ще бъдат предоставени на тези организации, трябва да се отнесат за съгласуване до Комитета, предвиден в член 5 от Директива 83/189/ЕИО, в съответствие с процедурите от упоменатата директива. Не могат да се предоставят мандати, които предполагат припокриване с която и да е част от работните програми, стартирали или изготвени в съответствие с Директива 86/361/ЕИО.Член 51. Предвид различията между съществуващите национални процедури, държавите-членки приемат необходимите мерки, за да гарантират позоваването на:- европейските стандарти и европейските предварителни стандарти така, както са описани в в член 2, буква б),- международните стандарти при тяхното приемане в държавите на договарящите органи;в обществените поръчки, отнасящи се до информационните технологии така, че тези стандарти да се използват като база за обмена на информация и данни за интероперативността на системите.2. С цел осигуряване на съвместимостта "от край до край" държавите-членки приемат необходимите мерки, за да гарантират, че техните далекосъобщителни администрации ще прилагат функционални спецификации като средство за достъп до техните обществени телекомуникационни мрежи по отношение на услугите, предназначени конкретно за обмен на информация и данни между системите на информационните технологии, които прилагат на свой ред стандартите, посочени в параграф 1.3. Прилагането на настоящия член отчита изброените по-долу специални обстоятелства, които могат да обосноват прилагането на стандарти и спецификации, различни от предвидените в настоящото решение:- необходимостта от осигуряване на оперативна приемственост в съществуващите системи, но само в рамките на ясно определени и документирани стратегии за последващ преход към международни или европейски стандарти или функционални спецификации,- подчертано новаторския характер на някои проекти,- когато въпросният стандарт или функционална спецификация е технически непригодна за своето предназначение поради факта, че не предоставя желаните средства за постигане на обмена на информация и данни или за интероперативността на системата или поради факта, че не съществуват средства (включително изпитвателни), които да дадат възможност за установяване на задоволително съответствие на даден продукт с въпросния стандарт или техническа спецификация, или когато европейските предварителни стандарти не притежават необходимата стабилност по отношение на прилагането. Останалите държави-членки трябва да разполагат с възможността да доказват пред посочения в член 7 Комитет, че оборудването, което съответства на стандарта, е било използвано с успех и че прибягването до тази дерогация не е било оправдано,- когато след внимателно проучване на пазара е било установено, че важни съображения, свързани с рентабилността, правят прилагането на въпросния стандарт или техническа спецификация неподходящо. Останалите държави-членки трябва да разполагат с възможността да доказват пред посочения в член 7 Комитет, че оборудването, което съответства на стандарта, е било използвано с успех в нормалните условия на търговията и, че прибягването до тази дерогация не е било оправдано.4. Освен това държавите-членки могат да поискат да се направи позоваване на проектите за международни стандарти на същата основа като тази, посочена в параграф 1.5. Договарящите органи, които се позовават на параграф 3 от настоящия член, посочват своите съображения за това, ако е възможно, в първоначалните тръжни документи, изготвени във връзка с възлагането на поръчките; при всички случаи те посочват тези съображения в своята вътрешна документация, като предоставят подобна информация при поискване от тръжните фирми и от посочения в член 7 Комитет, като съблюдават търговската тайна. Също така би могла да съществува възможност за пряко отправяне до Комисията на жалби относно прибягването до посочените в точка 3 дерогации.6. Комисията се уверява в прилагането на разпоредбите от настоящия член по отношение на всички проекти и програми на Общността, включително обществените поръчки, финансирани от бюджета на Общността.7. Договарящите органи могат, ако счетат за необходимо, да прилагат други спецификации по отношение на договорите на стойност, по-ниска от 100000 ECU, доколкото тези покупки не възпрепятстват прилагането на посочените в параграфи 1 и 2 стандарти при договори, чиято стойност е по-голяма от посочената в настоящия параграф сума. Необходимостта от тази дерогация или нивото на прага, фиксиран в настоящия параграф, ще бъдат преразгледани в срок от три години след датата на прилагане на настоящото решение.Член 6Като изготвят или изменят и допълват техническите регламенти в областите, обхванати от настоящото решение, държавите-членки се позовават на посочените в член 5 стандарти всеки път, когато последните удовлетворяват по подходящ начин изискваните от регламента технически спецификации.Член 71. Консултативен комитет, наречен "Висша официална група за стандартизация в сферата на информационните технологии" подпомага Комисията при изпълнението на целите и управлението на дейностите, определени с настоящото решение. Той се състои от представители, определени от държавите-членки, които могат да бъдат подпомагани от експерти или съветници и се председателства от представител на Комисията. По въпросите за телекомуникациите, компетентният комитет е "Висша официална група за телекомуникации", предвидена в член 5 от Директива 86/361/ЕИО.2. Комисията консултира Комитета за определянето на приоритетите на Общността, като реализира мерките, посочени в настоящото приложение, при решаването на въпросите, касаещи удостоверяването на съответствието със стандартите, контрола върху прилагането на член 5 и други въпроси, свързани със стандартизацията в сферата на информационните технологии и телекомуникациите, или други области, с които същите имат допирни точки. Освен това Комисията консултира Комитета във връзка с посочения в член 8 доклад.3. Комисията осигурява координирането на дейностите на тези комитети с Комитета, предвиден в член 5 от Директива 83/189/ЕИО, по-специално в случаите, когато съществува риск от двойна употреба между заявленията до европейските стандартизационни органи, от една страна, по силата на настоящото решение и, от друга страна, по силата на въпросната директива.4. Всеки въпрос относно прилагането на настоящото решение може да бъде представен на Комитета по искане на председателя или на държава-членка.5. Комитетът се събира най-малко два пъти в годината.6. Комитетът изготвя свой вътрешен правилник.7. Секретариатът на комитета се назначава от Комисията.Член 8На всеки две години, Комисията представя пред Европейския парламент и Съвета доклад по състоянието на напредъка на стандартизацията в сектора на информационните технологии. Този доклад се позовава на приетите в Общността мерки за реализиране на решенията, постигнатите резултати, прилагането на тези резултати в договорите за възлагане на обществените поръчки и в националните технически регламенти и уточнява по-конкретно тяхната практическа значимост за удостоверяването.Член 9Настоящото решение не засяга прилагането на Директива 83/189/ЕИО нито на Директива 86/361/ЕИО.Член 10Настоящото решение започва да се прилага една година след датата на неговото публикуване в Официален вестник на Европейските общности.Член 11Адресати на настоящото решение са държавите-членки.Съставено в Брюксел на 22 декември 1986 година.За СъветаПредседателG. Shaw[1] ОВ C 36, 17.2.1986 г., стр. 55.[2] ОВ C 303, 25.11.1985 г., стр. 2.[3] ОВ L 109, 26.4.1983 г., стр. 8.[4] ОВ L 217, 5.8.1986 г., стр. 21.[5] ОВ L 13, 15.1.1977 г., стр. 1.--------------------------------------------------19861222ПРИЛОЖЕНИЕМЕРКИ ОТНОСНО СТАНДАРТИЗАЦИЯТА В СФЕРАТА НА ИНФОРМАЦИОННИТЕ ТЕХНОЛОГИИ И ТЕЛЕКОМУНИКАЦИИТЕ1. Целиа) Да допринесат за интегрирането на вътрешния пазар на Общността в сектора на информационните технологии и телекомуникациите.б) Да подобрят международната конкурентноспособност на производителите на Общността, като позволят на общностния пазар да поеме повече оборудване, което отговаря на европейските и на международните стандарти.в) Да улесняват информационния обмен в цялата Общност чрез намаляване на препятствията, създадени от несъответствията,дължащи се на липсата на стандарти или недостатъчната точност на стандартите.г) Да осигурят съобразяването с изискванията на потребителите чрез предоставяне на по-голяма свобода на потребителите при конфигурирането на техните системи по начин, който гарантира оперативната съвместимост, а следователно и подобряването на експлоатационните показатели при по-ниски разходи.д) Да насърчават прилагането на стандартите и функционалните спецификации в сектора на обществените поръчки.2. Описание на мероприятията и предстоящите дейности2.1. Изготвяне на работни програми и определяне на приоритетитеИзготвянето на работни програми и определянето на приоритети, съобразени с нуждите на Общността и с икономическо въздействие на тези дейности от гледна точка на потребителите, производителите и далекосъобщителните администрации. Конкретните задачи за изпълнение на това ниво могат да включват по-специално:2.1.1. събирането на подробна информация на базата на национални и международни програми, нейното представяне под форма, която улеснява сравнителния анализ и редакцията на резюмета, необходими за работата на Комитета;2.1.2. движението на тази информация, проучването на нуждите и консултациите със заинтересованите среди;2.1.3. синхронизирането на работните програми с дейностите по стандартизацията в международен план;2.1.4. управлението на работните програми;2.1.5. изготвянето на доклади, представящи хода на изпълнение на задачите и практическите резултати от тяхното реализиране;2.2. Реализиране на дейностите по стандартизацията в сферата на информационните технологииИзпълнението на работните програми изисква осъществяването на поредица от дейности, отговорност за което обикновено носят CEN/Cenelec и CEPT, които съответстват на различните етапи от дейността, които трябва да бъдат преминати с оглед на осигуряването на надеждността на стандартите.Тези дейности включват:2.2.1. прецизиране на международните стандарти с оглед отстраняването на двусмислията и заличаване на вариантите, които деформират функцията на стандартите, предназначени да гарантират информационния обмен и съвместимостта в работата на системите;2.2.2. изготвянето на предварителни стандарти в случаите, обусловени от закъсненията в процедурите на международната стандартизация, или стандарти, чиято необходимост в рамките на Общността е продиктувана от отсъствието на международни стандарти;2.2.3. определянето на условията, които трябва да бъдат изпълнени за целите на постигането на пълно съответствие с определен стандарт;2.2.4. изготвянето на стандарти за изпитване или спецификации за изпитване, представляващи част от стандартите, и организиране на процедури и структури, които дават възможност на изпитвателните лаборатории да проверяват съответствието с въпросните стандарти върху надлежно хармонизирана основа.2.3. Дейности, които имат отношение към сектора на телекомуникациитеМероприятията по стандартизацията, които се отнасят до сектора на телекомуникациите, обхващат два типа дейности:- изготвянето на функционални спецификации, на базата на съществуващи международни или европейски стандарти/спецификации, за да се позволи достъпът до обществените телекомуникационни мрежи на службите, специално предназначени за обмена на информация и на данни между системите на информационните технологии. Тези технически задачи попадат в обсега на дейностите по хармонизацията, осъществявани в сектора на телекомуникациите, и отговорност за тяхното изпълнение носи CEPT при спазване на процедурите, описани в Директива 86/361/ЕИО,- дейностите, подлежащи на осъществяване в общата за информационните технологии и телекомуникациите област, налагат необходимост от задълбочаване на сътрудничеството между компетентните технически органи (например CEN/Cenelec и CEPT). Тези дейности трябва да повишат сближаването, така че стандартите и функционалните спецификации да се приложат хармонизирано и по максимално възможния брой начини в съответствие с процедурата, описана в Директива 83/189/ЕИО.2.4. Допълващи мероприятияТази част от програмата обхваща следните мероприятия:2.4.1. специфични метрологични дейности, свързани с:- насърчаването на разработката на инструменти за изпитване и валидиране и официални дескриптивни методи;- съдействието по отношение на референциите, по-специално по линия на приложенията, налагащи необходимост от използването на функционални стандарти, основаващи се на съчетания от няколко стандарта едновременно;2.4.2. насърчаването на изготвяне на наръчници, предоставящи ориентираща информация относно прилагането на стандартите за крайните потребители;2.4.3. насърчаването на доказателствените прийоми по отношение на оперативната съвместимост, постигната в резултат от прилагането на стандартите. Главната цел на това мероприятие се състои в предоставянето на разположение на дефинираните в точка 2.4.1 изпитвателни и метрологични инструменти за прилагане в рамките на различни проекти и осигуряването на условия за експериментиране с разработените стандарти;2.4.4. насърчаването споразумения, които излизат извън рамките на промишлената стандартизация, които зависят от договорености, сключени в конкретни области на професионалната дейност и които допринасят за ефективния обмен на информация (сделки в туроператорския бизнес, автоматизация на паричните сделки, компютърна обработка на митническата документация, роботика, бюротика, микроинформатика и т.н.);2.4.5. изследванията и проектите със специална насоченост към стандартизацията в сферата на информационните технологии.3. Мероприятия, свързани с прилагането на стандартите в сектора на обществените поръчкиОпределяне на най-ефикасните методи за осигуряване на бързото прилагане на стандартите и техническите спецификации в контекста на настоящото решение при осигуряване на подходящи връзки с дейностите от обхвата на Директива 77/62/ЕИО [1].[1] ОВ L 13, 15.1.1977 г., стр. 1.--------------------------------------------------


title: 2007/317/ЕОРешение на Съвета от 16 април 2007 година за установяване на позицията, която ще бъде приета от името на Общността в рамките на Международния съвет по зърното по отношение на удължаването на Конвенцията за търговия със зърно от 1995 г.

text:
               9.5.2007

               BG

               Официален вестник на Европейския съюз

               L 119/30

      РЕШЕНИЕ НА СЪВЕТА

   от 16 април 2007 година
   за установяване на позицията, която ще бъде приета от името на Общността в рамките на Международния съвет по зърното по отношение на удължаването на Конвенцията за търговия със зърно от 1995 г.
   (2007/317/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 във връзка с член 300, параграф 2, втора алинея от него,
   като взе предвид предложението на Комисията,
   като има предвид, че:
   Конвенцията за търговия със зърно от 1995 г. бе сключена от Общността с Решение 96/88/EO (1) и бе редовно удължавана за допълнителни периоди от по две години. За последен път конвенцията бе удължена с решение на Международния съвет по зърното от юни 2005 г. и остава в сила до 30 юни 2007 г. Общността има интерес от допълнителното удължаване. Поради това Комисията, която представлява Общността в Международния съвет по зърното, следва да бъде упълномощена да гласува „за“ подобно удължаване,
   РЕШИ:
   Член единствен
   Позицията на Европейската общност в рамките на Международния съвет по зърното е да гласува „за“ удължаването на Конвенцията за търговия със зърно от 1995 г. за допълнителен срок от не повече от две години.
   С настоящото Комисията е упълномощена да изрази тази позиция в рамките на Международния съвет по зърното.

      Съставено в Люксембург на 16 април 2007 година.

            За Съвета

            Председател

         H. SEEHOFER

      (1)  ОВ L 21, 27.1.1996 г., стр. 47.


title: 2012/760/ЕС: Решение на Съвета от 6 декември 2012 година за назначаване на член и заместник-член от Германия в Комитета на регионите

text:
               8.12.2012

               BG

               Официален вестник на Европейския съюз

               L 336/82

         РЕШЕНИЕ НА СЪВЕТА
   от 6 декември 2012
   година за назначаване на член и заместник-член от Германия в Комитета на регионите
   (2012/760/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Германия,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове в Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Heinz MAURUS се освободи едно място за член на Комитета на регионите.

               (3)

               След изтичането на мандата на г-н Ekkehard KLUG се освободи място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се в Комитета на регионите за остатъка от мандата, а именно до 25 януари 2015 г.:

               а)

               за член:

                           —

                           г-жа Anke SPOORENDONK, Ministerin für Justiz, Kultur und Europa;

                     както и

               б)

               за заместник-член:

                           —

                           г-н Eberhard SCHMIDT-ELSAESSER, Staats-sekretär.

         Член 2
   Настоящото решение влиза в сила в деня на приемането му.

      Съставено в Брюксел на 6 декември 2012 година.

            За Съвета

            Председател

         S. CHARALAMBOUS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.